Document ID: 32006R0351

NÕUKOGU MÄÄRUS (EÜ, EURATOM) nr 351/2006,
27. veebruar 2006,
millega kehtestatakse paranduskoefitsiendid, mida alates 1. juulist 2005 kohaldatakse kolmandates riikides töötavate Euroopa ühenduste ametnike, ajutiste ja lepinguliste töötajate ning kümnes uues liikmesriigis pärast ühinemist maksimaalselt 15 kuuks ametisse jäävate ametnike töötasude suhtes
EUROOPA LIIDU NÕUKOGU,
võttes arvesse Euroopa Ühenduse asutamislepingut,
võttes arvesse Euroopa ühenduste ametnike personalieeskirju ning ühenduste muude teenistujate teenistustingimusi, mis on kehtestatud määrusega (EMÜ, Euratom, ESTÜ) nr 259/68, (1) eriti selle X lisa artikli 13 esimest lõiku,
võttes arvesse 2003. aasta ühinemisakti, eriti selle artikli 33 lõiget 4,
võttes arvesse komisjoni ettepanekut,
ning arvestades järgmist:
(1)
Tuleb võtta arvesse elukalliduse muutumist ühendusevälistes riikides ning seetõttu tuleks kehtestada paranduskoefitsiendid, mida alates 1. juulist 2005 kohaldatakse kolmandates riikides töötavate Euroopa ühenduste ametnike, ajutiste ja lepinguliste töötajate ning kümnes uues liikmesriigis pärast 1. maid 2004 maksimaalselt 15 kuuks ametisse jäävate töötajate töökohariigi vääringus makstava töötasu suhtes.
(2)
Paranduskoefitsiendid, mida kohaldati määruse (EÜ, Euratom) nr 257/2005 (2) alusel, võivad tagasiulatuvalt kaasa tuua töötasude kohandamise saaja kasuks või kahjuks.
(3)
Juhuks, kui töötasud peaksid uute paranduskoefitsientide tulemusena suurenema, on vaja ette näha lisamaksed.
(4)
Tuleb sätestada enam makstud summade tagasimaksmise kord, kui töötasu ajavahemikus 1. juulist 2005 kuni käesoleva määruse jõustumise kuupäevani uute paranduskoefitsientide kohaldamise tõttu vähenes.
(5)
Tuleb sätestada, et tagasimaksed võivad hõlmata maksimaalselt kuue kuu pikkust ajavahemikku enne käesoleva määruse jõustumist ning selle mõju võib ulatuda maksimaalselt kaheteistkümnele kuule alates nimetatud kuupäevast, nagu on ette nähtud ka nende paranduskoefitsientide puhul, mida kohaldatakse ühendusesiseselt Euroopa ühenduste ametnike ja muude teenistujate töötasude ja pensionide suhtes,
ON VASTU VÕTNUD KÄESOLEVA MÄÄRUSE:
Artikkel 1
Paranduskoefitsiendid, mida alates 1. juulist 2005 kohaldatakse kolmandates riikides töötavate Euroopa ühenduste ametnike, ajutiste ja lepinguliste töötajate ning kümnes uues liikmesriigis pärast 1. maid 2004 ametisse maksimaalselt 15 kuuks ametisse jäävate ametnike töökohariigi vääringus makstava töötasu suhtes, on esitatud lisas.
Kõnealuste töötasude arvutamisel kasutatavad vahetuskursid tehakse kindlaks finantsmääruse rakenduseeskirjade kohaselt ja need vastavad esimeses lõigus ette nähtud kuupäevale.
Artikkel 2
1. Kui töötasud lisas kehtestatud paranduskoefitsientide tulemusel suurenevad, sooritavad asjaomased institutsioonid tagasiulatuvaid lisamakseid.
2. Kui töötasud lisas kehtestatud paranduskoefitsientide tulemusel vähenevad, kohandavad asjaomased institutsioonid 1. juuli 2005 ja käesoleva määruse jõustumise kuupäeva vahel makstud töötasusid tagasiulatuvalt tasusaaja kahjuks.
Tagasiulatuvad kohandused, mis tähendavad enam makstud summa tagasimaksmist, võivad puudutada maksimaalselt kuue kuu pikkust ajavahemikku enne käesoleva määruse jõustumise kuupäeva. Tagasimaksed tuleb teha kaheteistkümne kuu jooksul pärast määruse jõustumist.
Artikkel 3
Käesolev määrus jõustub Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 27. veebruar 2006

Labels: 10
9
5
15